การพิจารณาญัตติอภิปรายไม่ไว้วางใจช่วงบ่าย ฝ่ายค้านเน้นอภิปรายการปล่อยปะละเลยของนายกรัฐมนตรีที่ให้มีการทุจริตเกิดขึ้น
การพิจารณาญัตติอภิปรายไม่ไว้วางใจช่วงบ่าย ฝ่ายค้านเน้นอภิปรายการปล่อยปะละเลยของนายกรัฐมนตรีที่ให้มีการทุจริตเกิดขึ้นการอภิปรายไม่ไว้วางใจวันที่สี่ ในช่วงบ่าย ส.ส.ฝ่ายค้าน โดยนายศรัณย์วุฒิ ศรัณย์เกตุ ส.ส.อุตรดิตถ์ พรรคเพื่อไทย ได้อภิปรายเน้นที่การบริหารราชการแผ่นดินของ พลเอกประยุทธ์ จันทร์โอชา นายกรัฐมนตรี ที่ปล่อยให้มีการทุจริตเกิดขึ้น ซึ่งได้ยกตัวอย่างกรณี นายดอน ปรมัตถ์วินัย รัฐมนตรีว่าการกระทวงการต่างประเทศ ได้แก้ไขกฎหมายลดค่าปรับคดียกเว้นภาษีนำเข้าบุหรี่ให้กับบริษัทต่างชาติ ทำให้ศาลยกประโยชน์ให้จำเลยในค่าปรับจาก 84,000 ล้านบาท เหลือเพียงกว่า 1,200 ล้านบาท รวมถึงตั้งข้อสังเกตการเอื้อภาคเอกชนในการดำเนินแผนโรงงานยาสูบหรือไม่ ซึ่งระหว่างการอภิปรายมีการประท้วงจาก ส.ส.รัฐบาลหลายครั้ง ในเรื่องของการอภิปรายซ้ำประเด็นและมีการพาดพิงบุคคลภายนอก ทำให้ประธานการประชุมต้องกำชับให้ผู้อภิปรายพยายามรวบรัดประเด็น